Lee Boon Chye

Dr. Lee Boon Chye merupakan Bekas Timbalan Menteri Kesihatan dan Ahli Parlimen Gopeng, Perak dari Parti Keadilan Rakyat. Beliau juga merupakan seorang doktor pakar jantung di Ipoh Specialist Hospital.

Kerjaya:

 Doktor Pakar Jantung
 Ahli politik

Jawatan dalam parti:

 Jurucakap Kesihatan Parlimen Parti Keadilan Rakyat
 Jawatankuasa Pemilihan Parti Keadilan Rakyat

Jawatan dalam agensi kerajaan:

 Timbalan Menteri Kesihatan (2018-2020)
 Ahli Parlimen Gopeng

Politik 

Dalam Pilihan Raya Umum Malaysia 2004, pada mulanya Parti Keadilan Nasional ingin menghantarnya bertanding di kawasan Ipoh Timur yang juga diingini oleh Lim Kit Siang dari Parti Tindakan Demokratik (DAP), mencabar Thong Fah Chong dari BN-MCA yang mempertahankan kerusinya. Namun tindakan ini dijangka hanya memisahkan "undi pembangkang" daripada Lim dan mungkin menguntungkan Thong. Oleh itu, walaupun ketika itu DAP sudah keluar dari Barisan Alternatif (BA) (KeADILan merupakan sebuah parti komponen BA ketika itu), namun kedua-dua parti ini cuba berunding atas kerusi yang ditandingi di negeri Perak, akhirnya mereka bersetuju bahawa hanya Lim Kit Siang dari DAP akan mencabar calon BN di Ipoh Timur, manakala Lee Boon Chye dialihkan ke kawasan Gopeng untuk mencabar Tan Sri Dr. Ting Chew Peh dari BN-MCA. Akhirnya, Lee kalah kepada Ting dengan hanya memperolehi 15,530 undi berbanding lawannya mendapat 30,312 undi. Majoriti bagi kerusi Gopeng pada masa itu ialah 14,782 undi.

Dalam Pilihan Raya Umum Malaysia 2008 beliau mengalahkan calon dari Barisan Nasional, Ling Hee Leong dengan majoriti sebanyak 7,368 undi. Beliau memperolehi 29,696 undi berbanding lawan beliau memperolehi hanya 22,328 undi.

Pusat Khidmat Parlimen Gopeng
 
Dr.Lee Boon Chye
 
Parti Keadilan Rakyat
 
Pusat Khidmat Ahli Parlimen Gopeng dan ADUN Teja
 
93, Jalan Tasik, Pekan Gopeng, 31600 Gopeng, Negeri Perak.
 
Tel: +605-359 1766

Pautan luar

Rujukan

Ahli politik Malaysia berketurunan Cina
Orang dari Johor
Anggota Parti Keadilan Rakyat
Ahli Dewan Rakyat, Parlimen Malaysia ke-12
Ahli Dewan Rakyat, Parlimen Malaysia ke-13
Ahli Dewan Rakyat, Parlimen Malaysia ke-14
Pakar kardiologi Malaysia
Ahli pembangkang Kerajaan Muhyiddin Yassin